МИНИСТЕРСТВО НА ВЪТРЕШНИТЕ РАБОТИ

АКАДЕМИЯ 

Рег. № 4581р-12061, екз. № единствен

24.07.2026 г.

ПРОТОКОЛ

Днес, 24.07.2026 г. в изпълнение на заповед № 8121К - 9878/08.07.2026 г. на министъра на вътрешните работи относно обявяване на конкурс за преминаване в по-висока по вид длъжност на държавни служители в МВР на вакантна ръководна длъжност ДЕКАН на факултет „Полиция“ при Академията на МВР се проведе заседание на определената в заповедта конкурсна комисия.

Съгласно член 11 от Наредба № 8121з-406/14.04.2015 г. за условията и реда за провеждане на конкурс за преминаване в по-висока по вид длъжност на държавните служители в МВР, заседанието е редовно, тъй като присъстват повече от 2/3 от членовете на конкурсната комисия.

Заседанието се проведе при следния дневен ред:

1. Разглеждане и проверка на документите на кандидатите за установяване на съответствието с изискванията за участие в конкурса.

2. Допускане до участие в конкурсната процедура на кандидатите, които са подали в срок необходимите документи и отговарят на условията за участие в конкурса.

3. Определяне на дата и място за провеждане на проверка на професионалните знания на кандидатите, чрез писмена разработка.
4. Определяне на дата и място за провеждане на етапа „Структурирано интервю“
След като комисията се запозна с условията и изискванията за участие в конкурса и начина на провеждането му, провери комплектността на документите на кандидатите, подали заявление за участие в конкурса, установи че за участие в конкурса са подадени в срок документи от 1 (един) кандидат, провери съответствието с условията и изискванията за участие в конкурса, определени в раздел ІІ и раздел ІІІ на заповед № 8121К - 9878/08.07.2026 г. и на основание член 14, алинея 1, точка 2 и точка 3 от Наредба № 8121з-406/14.04.2015 г. за условията и реда за провеждане на конкурс за преминаване в по-висока по вид длъжност на държавните служители в МВР
РЕШИ:
I. За участие в конкурса за преминаване в по-висока по вид длъжност на държавни служители в МВР на вакантна ръководна длъжност по раздел І от заповедта:

АКАДЕМИЯ НА МВР
ФАКУЛТЕТ „ПОЛИЦИЯ“

- ДЕКАН - 1 (една) вакантна длъжност;
1. ДОПУСКА до участие в конкурса кандидат, подал в срок необходимите документи и отговарящ на условията за участие и изискванията за длъжността по заповед № 8121К - 9878/08.07.2026  г., както следва:
	№ по ред
	Кандидат със заявление №

	1.
	УРИ 4581р-11684/17.07.2026 г. 


2. НЕ СЕ ДОПУСКАТ до конкурс следните кандидати:

НЯМА НЕДОПУСНАТИ КАНДИДАТИ.

ІІ. На основание член 16, алинея 1, точка 1 от Наредба № 8121з- 406/14.04.2015 г. за условията и реда за провеждане на конкурс за преминаване в по-висока по вид длъжност на държавните служители в МВР, конкурсната комисия ОПРЕДЕЛЯ: 
1. Проверката на професионалните знания на допуснатият кандидат да се проведе на 04.08.2026 г. от 09:00 часа, в Заседателната зала на Академията на МВР на адрес гр. София, бул. „Ал. Малинов” № 1 (вход от към ж.к. Младост-4) за провеждане на проверка на професионалните знания чрез писмена разработка в рамките на 180 минути по определената тематика в заповедта.
Комисията формулира три варианта на теми, свързани с основните функции на Академията на МВР и основните дейности на служителите от факултет „Полиция“, относно развитие на академичния състав, обучението за придобиване на висше образование и научноизследователската дейност във факултет „Полиция“ при Академията на МВР. 

Темите за проверка на професионалните знания на кандидатите, чрез писмена разработка, се запечатаха в три непрозрачни хартиени плика. 
2. Кандидатите непреминали елиминаторния праг - получили оценка по-ниска от 4.00 (четири) при проверката на професионалните знания, отпадат от по-нататъшно участие в конкурса.

3. Кандидатите преминали елиминаторния праг от проверката на професионалните знания се допускат до участие в следващия конкурсен етап „Структурирано интервю“.
4. На основание член 25, алинея 1 от Наредба № 8121з-406/14.04.2015 г. за условията и реда за провеждане на конкурс за преминаване в по-висока по вид длъжност на държавните служители в МВР, конкурсната комисия ОПРЕДЕЛЯ структурираното интервю с кандидатите, преминали елиминаторния праг при проверка на професионалните знания да се проведе на 04.08.2026 г. от 13:00 часа, в Заседателната зала на Академията на МВР на адрес гр. София, бул. „Ал. Малинов” № 1 (вход от към ж.к. Младост-4), за провеждане на етапа „Структурирано интервю”.
III. На основание член 20 от Наредба № 8121з-406/14.04.2015 г., кандидатите са длъжни да се явят на определеното по-горе място за провеждане на конкурса, най-късно 15 минути преди обявеното начало. При явяването си кандидатът следва да се легитимира със служебната си карта и да се подпише в присъствен списък. 
На основание член 4 от  Наредба № 8121з-406/14.04.2015г., протоколът да се публикува в електронната страница на дирекция „Човешки ресурси” – МВР и се обяви на общодостъпно място в структурата на Академията на МВР.
ПРЕДСЕДАТЕЛ: /П/
ЗАМЕСТНИК-ПРЕДСЕДАТЕЛ: /П/
ЧЛЕНОВЕ: /П/

